Projekto

lyginamasis variantas

LIETUVOS RESPUBLIKOS

CIVILINIO KODEKSO 6.394 IR 6.549 STRAIPSNIŲ PAKEITIMO

ĮSTATYMAS

2018 m. rugpjūčio d. Nr.

Vilnius

1 straipsnis. 6.394 straipsnio pakeitimas

Pakeisti 6.394 straipsnio 3 dalį ir ją išdėstyti taip:

,,3. Žemės sklypo savininkas turi pirmenybės teisę pirkti jam priklausančiame žemės sklype esančius nekilnojamuosius daiktus ta kaina, kuria jie parduodami, ir kitomis tomis pačiomis sąlygomis, išskyrus atvejus, kai parduodama iš viešųjų varžytynių. Pardavėjas privalo raštu per notarą pranešti žemės sklypo savininkui apie ketinimą parduoti jam priklausančius nekilnojamuosius daiktus ir kartu nurodyti kainą bei kitas sąlygas, kuriomis juos parduoda. Kai žemės sklypo savininkas atsisako pasinaudoti savo pirmenybės teise pirkti arba šios teisės į nekilnojamąjį daiktą neįgyvendina per vieną mėnesį nuo pranešimo gavimo dienos, tai pardavėjas turi teisę parduoti nekilnojamąjį daiktą bet kuriam asmeniui. Jeigu nekilnojamasis daiktas parduotas pažeidžiant žemės sklypo savininko pirmenybės teisę jį pirkti, žemės sklypo savininkas turi teisę per tris mėnesius teismo tvarka reikalauti, kad jam būtų perkeltos pirkėjo teisės ir pareigos. Jeigu nekilnojamojo daikto savininkas nėra žemės sklypo, kuriame tas daiktas yra, savininkas, tai nekilnojamąjį daiktą jis gali parduoti be žemės sklypo savininko sutikimo tik tuo atveju, jeigu tai neprieštarauja įstatymų ir (ar) sutarties nustatytoms to žemės sklypo naudojimo sąlygoms. Kai toks nekilnojamasis daiktas parduodamas, pirkėjas įgyja teisę naudotis atitinkama žemės sklypo dalimi tokiomis pat sąlygomis kaip nekilnojamojo daikto pardavėjas.”

Papildyti 6.394 straipsnį 4 dalimi:

„4. Kai žemės sklypo savininkas nepasinaudoja straipsnio 3 dalyje numatyta pirmenybės teise ir nekilnojamasis daiktas parduodamas, pirkėjas įgyja teisę naudotis atitinkama žemės sklypo dalimi tokiomis pat sąlygomis kaip nekilnojamojo daikto pardavėjas.“

Papildyti 6.394 straipsnį 5 dalimi:

„5. Šio straipsnio 3 dalis netaikoma, kai parduodamas valstybei ir savivaldybei nuosavybės teise priklausantis nekilnojamasis turtas ir kiti nekilnojamieji daiktai.“

2 straipsnis. 6.549 straipsnio pakeitimas

Pakeisti 6.549 straipsnio 2 dalį ir ją išdėstyti taip:

„2. Valstybinės žemės nuomos sutarties terminas nustatomas nuomotojo ir nuomininko susitarimu, bet neilgiau negali būti ilgesnis kaip devyniasdešimt devyneriems metams devyneri metai, o kai žemės sklypas išnuomojamas statiniams ar įrenginiams eksploatuoti arba statyti ir eksploatuoti – iki nuomininko teisės į statinius ar įrenginius pasibaigimo.“

3 straipsnis. Įstatymo įsigaliojimas ir įgyvendinimas

1. Šis įstatymas įsigalioja 2019 m. gegužės 1 d.

2. Lietuvos Respublikos Vyriausybė iki 2019 m. gegužės 1 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo narys Lauras Stacevičius